Norsk rapport: Fant alkohol Kongo-rapport: Fant bedøvende middel
- Det var forskjellige funn i de norske og kongolesiske undersøkelsene. Nordmennene fant alkohol. Men kongoleserne fant ikke alkohol, men et bedøvende middel, sier oberst Katenda Homere Nkulu, som etterforsket dødsfallet til Moland.Ifølge Nkulu viste resultatene en promille på 2,7. Det samme får VG bekreftet fra kilder med kjennskap til saken i Norge. Etter det VG får opplyst skal alkoholen ha blitt smuglet inn lørdag 17. august - kvelden før 32-åringen ble funnet død. I tiltalen, som kom denne uken, skriver det kongolesiske militæret at Joshua French kvalte Tjostolv Moland til døde etter å ha gitt ham sterke sovemedisiner. Det er en helt annen konlusjon en det både norske og kongolesiske undersøkelser konkluderte med i første omgang.Kripos ønsker ikke å kommentere de nye opplysningene. Joshua French sin advokat, Hans Marius Graasvold, sier at dette ikke er nye opplysninger for de som kjenner saken, og at det dermed ikke skal rokke på noe.En grunn til at etterforskerne i Kongo mener det ikke kan være selvdrap, skal være at funnet av benzodiazepiner er så stort at det ikke er forenlig med et selvdrap med kvelning i etterkant. Dette stoffet skal overhodet ikke være funnet i de norske prøvene, som derimot viser stor konsentrasjon av alkohol.Oberst Nkulu sier han ikke vet når rettssaken skal opp. - Vi jobber for å få den opp så raskt som mulig. Det blir opp til dommeren når det skjer, sier Nkulu.VG har vært i kontakt med Joshua French torsdag formiddag. Han ber media forholde seg til Kripos. French stiller seg helt uforstående til funnene i den kongolesiske rapporten.
Mens kongolesiske undersøkelser skal ha funnet det beroligende virkestoffet benzodiazepiner, får VG opplyst at de norske prøvene viser at Tjostolv Moland hadde alkohol i kroppen.